《赠方星翁》
宋代·何梦桂

忆别二十年，再见惊莽渺。
黔发上星霜，红颜化枯槁。
隔世或相逢，往事漫不考。
季子舌尚存，长卿心未老。
妙算出星躔，穷搜入冥窅。
病质愧衰迟，高论惊绝倒。
天地两地情，大化长浩浩。
逝者如川流，朝露溘春草。
行行重行行，贞名以为宝。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。